[{"text_idx": "#000002", "text": "Cyrsiau sy\u2019n Cychwyn Fis Ionawr"}, {"text_idx": "#000005", "text": "Dod o hyd i Gwrs"}, {"text_idx": "#000010", "text": "Llefydd i Fwyta ac Yfed"}, {"text_idx": "#000014", "text": "Project myfyriwr yn dangos ei bod yn ddiogel bwyta mwyar duon ar ochrau ffyrdd"}, {"text_idx": "#000015", "text": "Mwyar duon.Mae\u2019n adeg o\u2019r flwyddyn pan fydd llawer o bobl yn hel ffrwythau, fel mwyar duon, ar ochrau ffyrdd. Fodd bynnag, mae rhai'n pryderu y gall ffrwythau meddal sy'n tyfu ar ochrau ffyrdd gynnwys lefelau uchel o fetelau trwm o ganlyniad o ollyngiadau o gerbydau."}, {"text_idx": "#000016", "text": "Nod astudiaeth wyddonol a wnaed gan James Slack, myfyriwr o Sir Durham, fel rhan o'i radd BSc mewn Cadwraeth ac Ecosystemau Coedwig ym Mhrifysgol Bangor, oedd gweld a oedd hyn yn wir ai peidio. Cafodd mwyar duon gwyllt, a oedd yn tyfu ar ochrau ffyrdd prysur o gwmpas Bangor ac Ynys Mo\u0302n, eu hel a'u cymharu a\u0302 mwyar duon masnachol a brynwyd o siop."}, {"text_idx": "#000018", "text": "Mwyar duon yn tyfu wrth ochr lo\u0302n.Fe wnaeth James ddadansoddi'r mwyar duon gan ddefnyddio peiriant TXRF (dull sy'n defnyddio pelydrau X hynod sensitif i adnabod elfennau mewn sampl) a chafodd ganlyniadau diddorol. Roedd crynodiadau o'r metelau plwm, titaniwm a paladiwm i gyd ychydig uwch mewn mwyar duon a gasglwyd ar ochrau ffyrdd prysur na rhai a gasglwyd ar ffyrdd gwledig tawel. Credid bod y plwm a'r titaniwm yn dod o grynodiadau yn y pridd a llygredd diweddar a hanesyddol yn deillio o losgi tanwydd ffosil ar y ffyrdd. Gall y paladiwm a ganfuwyd ddod o ollyngiadau o drawsnewidyddion catalytig, gan fod defnydd o'r metel mewn trawsnewidyddion wedi cynyddu'n gyson mewn blynyddoedd diweddar. Fodd bynnag, fe wnaeth dadansoddi'r mwyar duon masnachol hefyd ddatgelu lefelau sylweddol uwch o blwm a chopr o'u cymharu a\u0302 mwyar duon o ochrau ffyrdd gwledig, sy'n gysylltiedig o bosibl a\u0302 dulliau cynhyrchu'r ffrwythau."}]